Prasasti iki nyebutaké, Guru Sang Raja bisa ngerih-rih supaya Maharaja Tejahpura Panangkarana (Kariyana Panangkara) supaya yasa wangunan suci kanggo Dewi Tara lan pertapan kanggo para pandhita saka panjaluké kulawarga Syailendra. Rakai Panangkara iku sinebut mustika kulawarga Sailendra (Sailendra Wamsatilaka). Sarta, dadi anugrah kanggo désa Kalasan tumrap para "sanggha" (umat Buda). Wewangunan suci iku karan Candhi Kalasan.